CELEX: 22020D0814
Language: et
Date: 2019-03-29 00:00:00
Title: EMP ühiskomitee otsus nr 60/2019, 29. märts 2019, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2020/814]

2.7.2020   
               
               
                  ET
               
               
                  Euroopa Liidu Teataja
               
               
                  L 210/26
               
            
         EMP ÜHISKOMITEE OTSUS nr 60/2019,
         29. märts 2019,
         millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2020/814]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 17. oktoobri 2018. aasta määrus (EL) 2018/1555, millega keeldutakse lubamast esitada toidu kohta teatavaid haigestumise riski vähendamisele viitavaid tervisealaseid väiteid (1).
                  
               
                     (2)
                  
                  
                     EMP lepingusse tuleb inkorporeerida komisjoni 17. oktoobri 2018. aasta määrus (EL) 2018/1556, millega keeldutakse lubamast esitada toidu kohta teatavaid tervisealaseid väiteid, milles ei osutata haigestumise riski vähendamisele ega laste arengule ja tervisele (2).
                  
               
                     (3)
                  
                  
                     Käesolev otsus käsitleb toiduainetega seotud õigusakte. Toiduaineid käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu II lisa XII peatüki sissejuhatuses. Seetõttu käesolevat otsust Liechtensteini suhtes ei kohaldata.
                  
               
                     (4)
                  
                  
                     Seetõttu tuleks EMP lepingu II lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu II lisa XII peatüki punkti 151 (komisjoni määrus (EL) 2018/464) järele lisatakse järgmised punktid:
            
                        „152.
                     
                     
                        
                           32018 R 1555: komisjoni 17. oktoobri 2018. aasta määrus (EL) 2018/1555, millega keeldutakse lubamast esitada toidu kohta teatavaid haigestumise riski vähendamisele viitavaid tervisealaseid väiteid (ELT L 261, 18.10.2018, lk 3).
                     
                  
                        153.
                     
                     
                        
                           32018 R 1556: komisjoni 17. oktoobri 2018. aasta määrus (EL) 2018/1556, millega keeldutakse lubamast esitada toidu kohta teatavaid tervisealaseid väiteid, milles ei osutata haigestumise riski vähendamisele ega laste arengule ja tervisele (ELT L 261, 18.10.2018, lk 6)“.
                     
                  
         
            Artikkel 2
            Määruste (EL) 2018/1555 ja (EL) 2018/1556 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 30. märtsil 2019, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 29. märts 2019
            
               
                  EMP Ühiskomitee nimel
               
               
                  president
               
               Claude MAERTEN
            
         
         
            (1)  ELT L 261, 18.10.2018, lk 3.
         
            (2)  ELT L 261, 18.10.2018, lk 6.
         
            (*1)  Põhiseadusest tulenevaid nõudeid ei ole nimetatud.